Foto: Darrian Traynor/Getty Images O‘zbekiston terma jamoasi yarimhimoyachisi Sanjar Tursunov faoliyatini Janubiy Koreyada davom ettiradi. Championat.asia xabariga ko‘ra, Qatarning «Al-Xaraytiyat» klubidan ketgan Tursunov «Tedjon Sitizen» bilan kelishuvga erishdi. Koreyaning K2 ligasida ishtirok etadigan bu klubda o‘zbekistonlik Shohruh Gadoyev ham faoliyat olib bormoqda. Ayni paytda «Tedjon» 20ta turdan so‘ng 22 ochko bilan 10ta jamoa orasida 9-o‘rinda bormoqda.